Държавен вестник, бр. 104, 2004 г., стр. 48

С Т Р .  48
Д Ъ Р Ж А В Е Н   В Е С Т Н И К
Б Р О Й  104
§ 3. В чл. 29 от Устройствения правилник на
Министерството на труда и социалната поли-
тика, приет с Постановление № 260 на Минис-
терския съвет от 2002 г. (ДВ, бр. 108 от 2002 г.),
се създава т. 11:
“11. осигурява административното и техни-
ческото обслужване на Националния съвет по
равнопоставеността на жените и мъжете към
Министерския съвет.”
§ 4. Постановлението влиза в сила от деня на
обнародването му в “Държавен вестник”.
За министър-председател:
Николай Василев
Главен секретар на Министерския съвет:
Севдалин Мавров
Приложение
към чл. 2
ПРАВИЛНИК
за устройството и организацията на работа на
Националния съвет по равнопоставеността на
жените и мъжете към Министерския съвет
Чл. 1. Националният съвет по равнопоста-
веността на жените и мъжете към Министерс-
кия съвет, наричан по-нататък “Националния
съвет”, е орган за осъществяване на консулта-
ции, сътрудничество и координация между пра-
вителствените органи и неправителствените ор-
ганизации при разработването и провеждането
на националната политика по отношение на рав-
нопоставеността на жените и мъжете.
Чл. 2.  Националният съвет:
1. консултира Министерския съвет;
2. обсъжда проекти на нормативни и други
актове, отнасящи се до равнопоставеността на
жените и мъжете, и дава становища по тях;
3. обсъжда проекти на актове на Министер-
ския съвет и дава становища за съответствието
им с целите на политиката за равнопоставеност
на жените и мъжете;
4. координира действията на държавните
органи и  неправителствените организации в
изпълнение на националната политика за рав-
нопоставеност на жените и мъжете и на поети
международни задължения от страна на Репуб-
лика България в съответната област;
5. самостоятелно или съвместно с Комисия-
та за защита от дискриминация предлага мерки
за провеждане на националната политика по
въпросите на равнопоставеността на жените и
мъжете в Република България;
6. поддържа контакти със сродни държавни
органи в чужбина, както и с международни орга-
низации със сходни задачи и сфери на действие;
7. подпомага изпълнението на национално
значими национални и регионални проекти на
социалните партньори и неправителствени ор-
ганизации в областта на равнопоставеността на
жените и мъжете, съвместяването на семейни-
те и родителските с професионалните задълже-
ния и отчита крайните резултати;
8. организира провеждането на изследова-
телска дейност по въпроси, засягащи неговата
дейност.
Чл. 3. (1) Националният съвет се състои от:
1. председател—министърът на труда и со-
циалната политика;
2. членове.
(2) Членовете на Националния съвет са пос-
тоянни и асоциирани.
(3) Постоянни членове на Националния съ-
вет са по един представител на: Министерство-
то на труда и социалната политика, Министер-
ството на образованието и науката, Министер-
ството на външните работи, Министерството
на правосъдието, Министерството на вътреш-
ните работи, Министерството на отбраната,
Министерството на финансите, Министерство-
то на здравеопазването, Министерството на
икономиката, Министерството на младежта и
спорта, Министерството на земеделието и го-
рите, Министерството на регионалното разви-
тие и благоустройството, Министерството на
културата, Министерството на околната среда
и водите, Министерството на транспорта и съ-
общенията, Министерството на енергетиката и
енергийните ресурси, министъра на държавна-
та администрация, министъра по европейските
въпроси, министъра без портфейл, Държавна-
та агенция за закрила на детето, Изпълнител-
ната агенция за насърчаване на малките и сред-
ните предприятия, Държавната агенция за бе-
жанците, Националния осигурителен институт
и на Националния статистически институт.
(4) Асоциирани членове на Националния
съвет са представители на други организации,
научни институти, национално представените
организации на социалните партньори или не-
правителствени организации, поканени за цел-
та от председателя на Националния съвет.
(5) Представители на министерствата по ал. 3
са заместник-министри, а представители на инс-
титуциите са техните ръководители. Представи-
тели на министъра на държавната администра-
ция, министъра по европейските въпроси и ми-
нистъра без портфейл са началниците на техните
кабинети. Определените представители на ми-
нистерствата и институциите по ал. 3 могат да
бъдат замествани в заседанията на Националния
съвет от съответно упълномощени служители.
(6) Сродни обществени (неправителствени)
организации могат да създават асоциации за
участие в Националния съвет, за което предс-
тавят съответен протокол.
(7) В работата на Националния съвет пред-
ставителите на асоциираните членове имат
право на съвещателен глас.
Чл. 4. Присъствието на отделните предста-
вители на заседанията на Националния съвет
се определя от тематиката на конкретните за-
седания.
Чл. 5. (1) Неправителствените организации,
желаещи да вземат участие в работата на Наци-
оналния съвет като асоциирани членове, пода-
ват писмено заявление за участие и прилагат
следните документи:
1.  съдебно решение за регистрация;
2.  устав;
3. списък на местните си структури с адреси и
телефони на своите официални представители.
(2) Председателят на Националния съвет има
право да поиска и допълнителни сведения, как-